
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1060 

27 Ιουλίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση Οργανισμού Εσωτερικής Υπηρεσίας 
του Νομικού Προσώπου «Παιδικού Σταθμοί και ΚΕ- 

ΦΟ Δήμου Δράμας». 1 

Απόκτηση της Ελληνικής Ιθαγένειας από τον ομογενή 
ΑΣΛΑΝΙΝΤΙ ΑΝΕΣΤΙ (Α3Ι_ΑΝΙϋΙ ΑΝΕ3ΤΙ) του Βαλε- 
ντίν και της Ευγενίας. 2 


Τροποποίηση της αριθμ. 28372/12.1.2000 απόφασης 
του Γ. Γ. Π. Η., περί σύστασης αμιγούς Δημοτικής Επι¬ 
χείρησης με την επωνυμία «ΔΗΜΟΤΙΚΗ ΕΠΙΧΕΙ¬ 
ΡΗΣΗ ΠΛΗΡΟΦΟΡΗΣΗΣ ΕΝΗΜΕΡΩΣΗΣ ΙΩΑΝΝΙ- 


ΝΩΝ (Δ.Ε.Π.Ε.Ι.), όπως σήμερα αυτή ισχύει. 3 

Απαγόρευση κυνηγίου ορισμένου χρόνου στην περιο¬ 
χή του υγροβιότοπου Αμβρακικού. 4 

Τροποποίηση συστατικής πράξης της δημοτικής επι¬ 
χείρησης «Δημοτική Επιχείρηση Τουριστικής Ανά¬ 
πτυξης Βερμίου» δήμου Νάουσας Ν. Ημαθίας. 5 

Τροποποίηση του Ο.Ε.Υ.του Δήμου Βισαλτίας. 6 

Καθιέρωση υπερωριακής εργασίας κατά το έτος 2005 
για το μόνιμο προσωπικό της Διεύθυνσης Ορυκτού 

Πλούτου και Βιομηχανίας την Ν.Α.Α.Α. 7 

Υπερωριακή απασχόληση Β' εξαμήνου 2005 για τους 
υπαλλήλους της Νομαρχιακής Αυτ/σης Καρδίτσας 
που θα ασχοληθούν με τον ποιοτικό και ποσοτικό 
έλεγχο των νωπών και μεταποιημένων γεωργικών 
προϊόντων. 8 


ΑΠΟΦΑΣΕΙ Σ 

Αριθ. 5226 (1) 

Τροποποίηση Οργανισμού Εσωτερικής Υπηρεσίας του 
Νομικού Προσώπου «Παιδικού Σταθμοί και ΚΕΦΟ Δή¬ 
μου Δράμας». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1) Τις διατάξεις 

α) του άρθρου 12 του ν. 1188/1981, όπως αντικαταστά- 
θηκαν με τις όμοιες του άρθρου 8 παρ. 5 του ν.2307/1995 
και του άρθρου 1 παρ. 2 του ν.2503/1997 
β) των άρθρων 26, 198 και 203 του Δ.Κ.Κ. (π.δ. 
410/1995). 

γ) του άρθρου 8του ν.3106/2003. 


2) Την υπ’ αριθμ. 4565/20.5.2004 απόφασή μας (ΦΕΚ 
852/τ.Β'/10.6.2004) περί έγκρισης του Οργανισμού Εσω¬ 
τερικής Υπηρεσίας του Νομικού Προσώπου «Παιδικού 
Σταθμοί και ΚΕΦΟ Δήμου Δράμας». 

3) Την υπ’ αριθμ. 11/2005 απόφαση του Διοικητικού 
Συμβουλίου. 

4) Το υπ’ αριθμ. 4/7.6.2005 πρακτικό του Υπηρεσιακού 
Συμβουλίου του άρθρου 8 του ν.2307/1995, στο οποίο πε¬ 
ριλαμβάνεται η 33/2005 απόφαση - γνωμοδότησή του. 

5) Την υπ’ αριθμ. 2550/1.10.2003 (ΦΕΚ 1588/τ.Β'/ 
27.10.2003) απόφαση του Γ ενικού Γ ραμματέα Περιφέρειας 
Ανατολικής Μακεδονίας - Θράκης περί «μεταβίβασης αρμο¬ 
διοτήτων στους Διευθυντές Τοπικής Αυτοδιοίκησης και 
στους Τμηματάρχες των ιδίων Υπηρεσιών», αποφασίζουμε: 

Εγκρίνουμε την αριθμ. 11/2005 απόφαση του Διοικητι¬ 
κού Συμβουλίου του Νομικού Προσώπου «Παιδικού 
Σταθμοί και ΚΕΦΟ Δήμου Δράμας», με την οποία τροπο¬ 
ποιείται ο Οργανισμός Εσωτερικής Υπηρεσίας του Νομι¬ 
κού Προσώπου ως εξής: 

α) Προσθήκη στο άρθρο 8 με αρίθμηση Ια, Κλάδος ΠΕ 
Κοινωνιολογίας, θέσεις 1 Βαθμός Δ'-Α' 

β) Αντικατάσταση του άρθρου 9 ως εξής: Προϊστάμενοι 
του Τμήματος Διοίκησης του Νομικού Προσώπου επιλέ¬ 
γονται από τους κλάδους ΠΕ Κοινωνιολόγων και ελλείψει 
αυτών κρίνονται από τον κλάδο ΤΕ Κοινωνικών Λειτουρ¬ 
γών, και ελλείψει αυτών κρίνονται από τον κλάδο ΔΕ Διοι¬ 
κητικού - Λογιστικού, οι έχοντες τον βαθμό Α'. 

Κατά τα λοιπά ισχύει η αριθμ. 4565/20.5.2004 απόφασή 
μας (ΦΕΚ852/τ.Β'/10.6.2004). 

Με την παρούσα απόφαση προκαλείται δαπάνη σε βά¬ 
ρος του προϋπολογισμού του Δήμου ύψους 370 ευρώ για 
το έτος 2005 και 890 € για τα επόμενα έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Δράμα, 11 Ιουνίου 2005 

Με εντολή Γ ενικού Γ ραμματέα Περιφέρειας 
Η Διευθύντρια 
Μ.ΤΣΙΑΡΑ 


Απόκτηση της Ελληνικής Ιθαγένειας από τον ομογενή 
ΑΣΛΑΝΙ ΝΤΙ ΑΝΕΣΤΙ (Α3ΕΑΝΟ ΑΝΕ3ΤΙ) του Βαλεντίν 
και της Ευγενίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΟΣ 

Με την αριθ. ΚΙ 3425/5867/22.6.2005 απόφαση του Γεν. 
Γ ραμματέα της Περιφέρειας Δυτικής Ελλάδος γίνεται δε- 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


κτή η από 8.10.2004 αίτηση του ομογενούς ΑΣΛΑΝΙΝΤΙ 
ΑΝΕΣΤΙ (ΑδΙΑΝΙϋΙ ΑΝΕ3ΤΙ) του Βαλεντίν και της Ευγε¬ 
νίας, που γεννήθηκε το έτος 1979 στη Ρωσία, κατόχου 
διαβατηρίου αριθ. 90 03 596684, κατοίκου Ρωσίας, με την 
οποία ζητά την απόκτηση της Ελληνικής Ιθαγένειας κα¬ 
θώς και εξελληνισμό του ονόματος του από ΑΣΛΑΝΙΝΤΙ 
ΑΝΕΣΤΙ σε ΑΣΛΑΝΙΔΗΣ ΑΝΕΣΤΗΣ, την οποία κατέθεσε 
ενώπιοντου Γενικού Προξένου στο Γενικό Προξενείο της 
Ελλάδος στο Νοβοροσσίσκ σύμφωνα με τις διατάξεις του 
άρθρου 1 του ν.2790/2000 όπως τροποποιήθηκε με τις 
όμοιες του άρθρου 76 του ν.2910/2001. 

Με εντολή Γενικού Γραμματέα Περιφέρειας 

Ο Γ ενικός Διευθυντής 
ΚΙΜΩΝ ΔΕΛΗ ΓΙΑΝΝΗΣ 
-♦- 

Αριθμ. 14634 (3) 

Τροποποίηση της αριθμ. 28372/12.1.2000 απόφασης του 
Γ.Γ.Π.Η., περί σύστασης αμιγούς Δημοτικής Επιχείρη¬ 
σης με την επωνυμία «ΔΗΜΟΤΙΚΗ ΕΠΙΧΕΙΡΗΣΗ ΠΛΗ¬ 
ΡΟΦΟΡΗΣΗΣ ΕΝΗΜΕΡΩΣΗΣ ΙΩΑΝΝΙΝΩΝ (Δ.Ε.Π.Ε.Ι.), 
όπως σήμερα αυτή ισχύει. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του άρθρου 277 του Δ.Κ.Κ. (π.δ/γμα 
410/1995) 

2. Την απόφαση του Υπουργού Εσωτερικών 25027/ 
9.4.1984 (ΦΕΚ.244/19.4.1984 τ.Β') 

3. Την αριθμ. 289/2005 απόφαση του Δημοτικού Συμ¬ 
βουλίου Ιωαννίνων. 

4. Την 20922/19.9.2001 (ΦΕΚ. 1271/Β/2.10.2001) από¬ 
φαση μας, «Μεταβίβαση αρμοδιοτήτων και παροχή εξου¬ 
σιοδότησης υπογραφής αποφάσεων, εγγράφων κ.λ.π. 
ΜΕ ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ ΠΕΡΙΦΕΡΕΙΑΣ, και 

5. Την Οικονομοτεχνική μελέτη έτους 2005, αποφασί¬ 
ζουμε: 

Τ ροποποιούμε την παρ. 6 β'της αριθμ. 28372/12.1.2000 
απόφασης του Γ.Γ.Π.Η., περί σύστασης επιχείρησης με 
την επωνυμία «ΔΗΜΟΤΙΚΗ ΕΠΙΧΕΙΡΗΣΗ ΠΛΗΡΟΦΟ¬ 
ΡΗΣΗΣ ΕΝΗΜΕΡΩΣΗΣ ΙΩΑΝΝΙΝΩΝ (Δ.Ε.Π.Ε.Ι.)», όπως 
σήμερα αυτή ισχύει, ως εξής: 

Ο Δήμος Ιωαννιτών διαθέτει στην επιχείρηση το χρημα¬ 
τικό ποσό των 1.817.582,54 ευρώ, ως ίδια συμμετοχή στο 
αρχικό κεφάλαιο της (αύξηση κατά 100.000,00 ευρώ). 

Κατά τα λοιπά ισχύει η προηγούμενη απόφαση μας. 

Κάλυψη δαπάνης: (Άρθρο 27 ν.2081/1992) 

Με την παρούσα κανονιστική πράξη ο Δήμος Ιωαννιτών 
επιβαρύνεται εφάπαξ με το ποσό των 100.000,00 ευρώ. 
(Σελ. 37 Κ.Α. 212.9) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 14 Ιουλίου 2005 

Με εντολή Γ ενικού Γ ραμματέα 
Ο Γ ενικός Διευθυντής 
ΒΑΣ. ΜΗΤΣΕΛΟΣ 

-♦- 

Αριθμ. 1839 (4) 

Απαγόρευση κυνηγίου ορισμένου χρόνου στην περιοχή 
του υγροβιότοπου Αμβρακικού. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις: 

α. Του ν.δ. 532/1970 «περί Διοικητικής Αποκέντρωσης». 


β. Του άρθρου 258 παρ. 5 του ν.δ. 86/1969 «περί Δασι¬ 
κού Κώδικος». 

γ. Του ν.2503/1997 «Διοίκηση - Οργάνωση - Στελέχωση 
της Περιφέρειας κ.λ.π.». 

2. Την υπ’ αριθ. 414985/29.11.1985 Κ.Υ.Α. «Μέτρα δια¬ 
χείρισης της άγριας πτηνοπανίδας». 

3. Την υπ’ αριθ. 67253/1710/2.4.1996 διαταγή του 
Υπουργείου Γεωργίας αναφορικά με τις απαγορεύσεις 
κυνηγίου ορισμένου χρόνου. 

4. Την υπ’ αριθ. 13519/7.7.2004 απόφαση του Γενικού 
Γ ραμματέα Περιφέρειας Ηπείρου «περί μεταβίβασης αρ¬ 
μοδιοτήτων». 

5. Την υπ’ αριθ. 1870/29.6.2000 απόφαση προσωρινής 
απαγόρευσης Θήρας του υγροβιότοπου Αμβρακικού, η 
οποία δημοσιεύθηκε στο αριθ. 925/27.7.2000 ΦΕΚ τ.Β'. 

6. Το γεγονός ότι μέχρι σήμερα δεν εκδόθηκε η προ- 
βλεπόμενη ΚΥΑ για τον καθορισμό ζωνών προστασίας 
του υγροβιότοπου Αμβρακικού. 

7. Την υπ’αριθ. 1830/13.7.2005 πρόταση της Δ/νσης Δα¬ 
σών Πρέβεζας, αποφασίζουμε: 

Ανανεώνουμε την ισχύ της αριθμ. 1870/26.6.2005 από¬ 
φασης προσωρινής απαγόρευσης Θήρας που αφορά την 
περιοχή του υγροβιότοπου Αμβρακικού για μία διετία, 
από την τρέχουσα κυνηγετική περίοδο μέχρι τη λήξη της 
κυνηγετικής περιόδου 2006 - 2007. 

Επισημαίνουμε ότι αν εντός του χρονικού διαστήματος 
ισχύος της προσωρινής απαγόρευσης, εκδοθεί η προ- 
βλεπόμενη ΚΥΑ, τότε θα ακολουθήσει ανάκληση της πα¬ 
ρούσας. 

Από τις διατάξεις αυτής της απόφασης δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως και θα ισχύει από την έναρξη της κυνηγε¬ 
τικής περιόδου 2005 - 2006. 

Ιωάννινα, 14 Ιουλίου 2005 

Με εντολή Γ ενικού Γ ραμματέα Περιφέρειας 
Ο Προϊστάμενος Δ/νσης Δασών κ.α.α. 

ΔΗΜΗΤΡΙΟΣ ΚΙΤΣΟΣ 
-♦- 

Αριθμ. 6701 (5) 

Τροποποίηση συστατικής πράξης της δημοτικής επιχεί¬ 
ρησης «Δημοτική Επιχείρηση Τουριστικής Ανάπτυξης 
Βερμίου» δήμου Νάουσας Ν. Ημαθίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του ν.2503/1997 «Διοίκηση, οργάνωση 
στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις» και του 
ν.2539/1997 «Συγκρότηση της πρωτοβάθμιας Τοπικής 
Αυτοδιοίκησης». 

2. Τις διατάξεις του άρθρου 277 του Δ.Κ.Κ. (π.δ. 
410/1995) και του π.δ. 250/1989 (ΦΕΚ 118/Α /10.5.1989). 

3. Την υπ’ αριθ. 25027/1984 (ΦΕΚ 244/Β719.4.1984) 
απόφαση του Υπουργού Εσωτερικών «Καθαρισμός ανα¬ 
γκαίων λεπτομερειών για την εφαρμογή των διατάξεων 
των άρθρων 205 έως 213 του ν. 1065/1980 κ.λπ.». 

4. Τις διατάξεις του άρθρου 27 του ν.2081/1992 (ΦΕΚ 
154/Α710.9.1992). 

5. Την υπ’ αριθ. 18302/5.4.1989 απόφαση του Υπουρ¬ 
γού Εσωτερικών (ΦΕΚ 254/Β71989) με την οποία έγινε η 
σύσταση της Δημοτικής Επιχείρησης Τουριστικής Ανά¬ 
πτυξης Βερμίου στο δήμο Νάουσας, όπως τροποποιήθη¬ 
κε μεταγενέστερα. 

6. Την υπ’ αριθ. 48/2005 απόφαση του δημοτικού συμ¬ 
βουλίου Νάουσας, με την οποία τροποποιείται η συστατι¬ 
κή πράξη της επιχείρησης. 

7. Την οικονομοτεχνική μελέτη. 

8. Την 5631/26.7.2000 απόφαση του Γενικού Γραμμα¬ 
τέα Περιφέρειας Κεντρικής Μακεδονίας σχετικά με τη με¬ 
ταβίβαση του δικαιώματος υπογραφής «με εντολή Γενι¬ 
κού Γραμματέα Περιφέρειας», αποφασίζουμε: 

Επικυρώνουμε την αριθ. 48/2005 απόφαση του δημοτι¬ 
κού συμβουλίου Νάουσας με την οποία τροποποιείται η 
συστατική πράξη της Δημοτικής Επιχείρησης Τουρισμού 
δήμου Νάουσας και συγκεκριμένα συμπληρώνεται η πα¬ 
ράγραφος 2 «Σκοπός της Επιχείρησης», με τρία επιπλέον 
εδάφια γ), δ) και ε) και διαμορφώνεται ως εξής: 

«2. Σκοπός της επιχείρησης είναι: 

α) Η αποπεράτωση, επέκταση, ανέγερση και εξοπλισμός 
ξενοδοχειακής μονάδας, εστιατορίων, αναψυκτηρίων και 
χώρων ψυχαγωγίας - αναψυχής - άθλησης στην περιοχή 
του Χιονοδρομικού Κέντρου «ΤΡΙΑ - ΠΕΝΤΕ ΠΗΓΑΔΙΑ». 

β) Η τουριστική αξιοποίηση και ανάπτυξη του δημοτικού 
δάσους και ιδίως των περιοχών «Ντορντόπολη» και 
«Μπαλκόνι». 

γ) Η προαγωγή και διάδοση της χιονοδρομίας, η οργά¬ 
νωση, αξιοποίηση και λειτουργία του Χιονοδρομικού Κέ¬ 
ντρου «ΤΡΙΑ - ΠΕΝΤΕ ΠΗΓΑΔΙΑ», όπως βρίσκεται αυτό 
σήμερα και όπως ήθελε διαμορφωθεί στο μέλλον, καθώς 
και η ανάπτυξη του ορεινού τουρισμού. 

δ) Η κατασκευή και λειτουργία ορεινών περιπατητικών 
και ορειβατικών μονοπατιών, καθώς και των αθλητικών 
εγκαταστάσεων σε αυτά. 

ε) Η οργάνωση, αξιοποίηση και λειτουργία των δύο 
ορεινών καταφυγίων που βρίσκονται το πρώτο στην πε¬ 
ριοχή των 5 πηγαδιών, πάνω στο δρόμο που οδηγεί στην 
κορυφή Βουλγάρα μέσω του Κούτουλου και Μπαλκονιού 
και το δεύτερο στην κορυφή Μουντάκι, στην περιοχή της 
Άνω Μπάρας». 

Ακροτελεύτια διάταξη 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του δήμου Νάου¬ 
σας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βέροια, 11 Ιουλίου 2005 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 
-♦- 

Αριθμ. 8947 (6) 

Τροποποίηση του Ο.Ε.Υ. του Δήμου Βισαλτίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 12τουν.1188/1981 «περίκυ- 
ρώσεως του κώδικα, περί καταστάσεως προσωπικού ορ¬ 
γανισμών Τοπικής Αυτοδιοίκησης», όπως αντικαταστάθη- 
κε με τις διατάξεις του άρθρου 8 παρ. 5 του ν.2307/1995. 

2. Τις διατάξεις των άρθρων 34, 35 και 36 του ν.2190/ 
1994 (ΦΕΚ 28/Α/3.3.1994) «Σύσταση ανεξάρτητης αρχής 
για την επιλογή προσωπικού και ρύθμιση θεμάτων Διοί¬ 
κησης» του π.δ. 37α/1987, τις διατάξεις του π. δ/τος 
22/1999 καιτου π. δ/τος 50/2001, όπωςτροποποιήθηκε με 
το π.δ. 347/2003. 

3. Τις διατάξεις των άρθρων 11 και 18 του ν.2539/1997 
«Συγκρότηση της Πρωτοβάθμιας Τοπικής Αυτοδιοίκησης». 


4. Τις διατάξεις του ν.2503/1997 «Διοίκηση - οργάνωση 
- στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 

5. Την υπ’ αριθ. 550/1/7.10.1992 εγκύκλιο της Γραμμα¬ 
τείας του Υπουργικού Συμβουλίου «Έλεγχος δαπανών 
που προκαλούν οι κανονιστικές διοικητικές πράξεις». 

6. Την υπ’ αριθ. 5631/26.7.2000 απόφασή μας Ορισμός 
εισηγητών και μεταβίβαση εξουσίας υπογραφής «Με 
εντολή Γ ενικού γραμματέα». 

7. Τον Ο. Ε.Υ. του Δήμου Βισαλτίας που εγκρίθηκε με την 
5780/29.4.1999 απόφασή μας και δημοσιεύθηκε στο ΦΕΚ 
865/24.5.1999 τ.Β' και η οποία τροποποιήθηκε με την 
αριθμ. 7244/15.5.2001 απόφασή μας και δημοσιεύτηκε 
στο ΦΕΚ 666/31.5.2001 τ.Β'. 

8. Την υπ’ αριθ. 1/2005 νομοτύπως ληφθείσα απόφαση 
του Δημοτικού Συμβουλίου, που αναφέρεται στην τροπο¬ 
ποίηση του Οργανισμού Εσωτερικής Υπηρεσίας του Δή¬ 
μου Βισαλτίας. 

9. Το υπ’ αριθ. 2/1/13.4.2005 πρακτικό του Υπηρεσιακού 
Συ μβουλίου που γνωμοδοτεί υπέρ της τροποποίησης του 
Ο.Ε.Υ. του Δήμου Βισαλτίας. 

10. Το γεγονός ότι με τις διατάξεις της απόφασης αυτής 
καμία δαπάνη επιπλέον δεν δημιουργείται αφού ο αριθ¬ 
μός των θέσεων ανά κατηγορία παραμένει ο ίδιος, απο¬ 
φασίζουμε: 

Διαπιστώνουμε ότι με την υπ’ αριθ. 1/2005 απόφαση του 
Δημοτικού Συμβουλίου Βισαλτίας και ύστερα απάτη γνώ¬ 
μη του οικείου Υπηρεσιακού Συμβουλίου, τροποποιείται ο 
Οργανισμός Εσωτερικής Υπηρεσίας του Δήμου ώστε 
εφεξής να ισχύει όπως παρακάτω: 

Άρθρο 1 

ΔΙΑΡΘΡΩΣΗ ΥΠΗΡΕΣΙΩΝ 

Οι δραστηριότητες των υπηρεσιών του Δήμου Βισαλ¬ 
τίας κατανέμονται στις εξής διοικητικές ενότητες: 

1. Γ ραφείο Γ ραμματειακής υποστήριξης Αιρετών Ορ¬ 
γάνων. 

2. Γραφείο Προγραμματισμού και Ανάπτυξης - Μηχα¬ 
νοργάνωσης και Πληροφορικής 

3. Γ ραφείο Ειδικών Συμβούλων - Συνεργατών - Επιστη¬ 
μονικών Συνεργατών 

4. Διεύθυνση Διοικητικών - Οικονομικών - Τεχνικών Υπη¬ 
ρεσιών και Περιβάλλοντος 

Η Διεύθυνση αποτελείται από τα παρακάτω τμήματα: 

α. Τμήμα Διοικητικών Υπηρεσιών 

β. Τμήμα Οικονομικών Υπηρεσιών 

γ. Τμήμα Τεχνικών Υπηρεσιών και Περιβάλλοντος 

Άρθρο 6α 

ΑΡΜΟΔΙΟΤΗΤΕΣ ΤΜΗΜΑΤΟΣ ΔΙΟΙΚΗΤΙΚΩΝ ΥΠΗΡΕΣΙΩΝ 

6.1 Γραμματεία Δημοτικού Συμβουλίου, Δημαρχιακής 
Επιτροπής, Επιτροπών Δημοτικού Συμβουλίου, Τοπικών 
Συμβουλίων. 

• Κατάρτιση σε συνεργασία με τον πρόεδρο του Δ.Σ., 
της ημερήσιας διάταξης των συνεδριάσεων του Δ.Σ. και 
ενημέρωση των μελών του Δ.Σ. για τα θέματα και το χρό¬ 
νο/ τόπο κάθε συνεδρίασης 

• Συγκέντρωση, αναπαραγωγή και αποστολή στα μέλη 
του Δ.Σ. των διαφόρων εισηγήσεων και γενικά του ενημε¬ 
ρωτικού υλικού που αντιστοιχεί στα θέματα των συνε¬ 
δριάσεων. 

• Μέριμνα για το χώρο των συνεδριάσεων, την καλή λει¬ 
τουργία των εγκαταστάσεων, την ύπαρξη των κατάλλη¬ 
λων μέσων κ.λ.π. 

• Τήρηση πρακτικών κατά τη διάρκεια των συνεδριά¬ 
σεων. 

• Τήρηση αρχείου πρακτικών και αποφάσεωντου Δ.Σ. 

• Δακτυλογράφηση /αναπαραγωγή αποφάσεωντου Δ.Σ. 
και αποστολή τους στην Υπηρεσία Τ.Α. της Περιφέρειας. 

• Ενημέρωση των υπηρεσιών του Δήμου για τις εγκε¬ 
κριμένες αποφάσεις του Δ.Σ. 

• Ενημέρωση των αρμόδιων επιτροπών του Δ.Σ. για τα 
θέματα που παραπέμπονται σε αυτές από το Δημοτικό 
Συμβούλιο προς μελέτη. 

• Παρακολούθηση της διαδικασίας επεξεργασίας τους 
και προετοιμασία για την έγκαιρη επανεισαγωγική τους 
στο Δημοτικό Συμβούλιο προς λήψη οριστικής απόφασης. 

• Παροχή κάθε είδους γραμματειακής υποστήριξης 
προς τη Δημαρχιακή Επιτροπή και τις μόνιμες και έκτα¬ 
κτες επιτροπές που συνιστά το Δημοτικό Συμβούλιο (ενη¬ 
μέρωση για τα θέματα και τον χρόνο κάθε συνεδρίασης, 
διανομή εισηγήσεων προς τα μέλη των Επιτροπών, τήρη¬ 
ση πρακτικών, τήρηση αρχείου πρακτικών, δακτυλογρά¬ 
φηση / αναπαραγωγή εισηγήσεων κ.λ.π.) 

• Τήρηση αρχείου εκπροσώπων του Δήμου σε διάφο¬ 
ρους φορείς και όργανα . Φροντίδα για την αποστολή 
στοιχείων προς τους προηγούμενους εκπροσώπους, επι¬ 
κοινωνία, παραλαβή και εσωτερική διεκπεραίωση των εκ¬ 
θέσεων των εκπροσώπων προς το Δήμο. 

6.2 Λειτουργίες Γραμματειακής Υποστήριξης και Διοι¬ 
κητικής Μέριμνας των Υπηρεσιών. 

• Τήρηση των διαδικασιών πρωτοκόλλησης των κάθε 
είδους εισερχομένων στο Δήμο εγγράφων. Διανομή των 
εγγράφων στις επιμέρους υπηρεσίες του Δήμου. 

• Τήρηση των διαδικασιών πρωτοκόλλησης των κάθε 
είδους εξερχόμενων από το Δήμο εγγράφων. Διεκπεραί¬ 
ωση / αποστολή των εγγράφων αυτών στους αποδέκτες. 

• Τήρηση ενεργών και ιστορικών αρχείων εγγράφων 
σύμφωνα με τις ισχύουσες διατάξεις. Τήρηση του γενικού 
αρχείου του Δήμου. 

• Παροχή κάθε είδους δακτυλογράφησης και γραμμα¬ 
τειακής υποστήριξης προς τις διάφορες υπηρεσιακές μο¬ 
νάδες. 

• Μέριμνα για την εκτέλεση των γενικών βοηθητικών λει¬ 
τουργιών υποστήριξης για τις ανάγκες των υπηρεσιών του 
Δήμου (τηλεφωνικό κέντρο, τέλεξ, φαξ, ασφάλεια κτιρίων, 
καθαριότητα κτιρίων γραφείων, λειτουργία κυλικείων, φω- 
τοαντιγραφήσεις, εξωτερικές και εσωτερικές εργασίες δια¬ 
κίνησης εγγράφων κ.λ.π.). Γιατο σκοπό αυτό αξιοποιούνται 
κλητήρες, τηλεφωνητές, φύλακες, καθαρίστριες κ.λ.π. 
στους οποίους κατανέμονται αρμοδιότητες για τα επιμέ¬ 
ρους κτίρια εγκατάστασης των υπηρεσιών του Δήμου. 

6.3 Δημοτική Κατάσταση 

• Σύνταξη, ενημέρωση και τήρηση των βιβλίων του δη¬ 
μοτολογίου και πληθυσμού. 

• Τήρηση για κάθε οικογένεια, ιδιαίτερου φακέλου με 
τα σχετικά δικαιολογητικά και αρχείου αποφάσεων μετα¬ 
βολών στα δημοτολόγια. 

• Έκδοση πιστοποιητικών προσωπικής, οικογενειακής 
κατάστασης και ταυτοπροσωπίας των δημοτών. 

• Επιμέλεια της εφαρμογής των σχετικών με τους δη¬ 
μότες διατάξεων του Δημοτικού / Κοινοτικού Κώδικα, του 
Κώδικα Ελληνικής Ιθαγένειας. 

• Τήρηση και συνεχής ενημέρωση αρχείων στα οποία 
καταγράφονται τα ληξιαρχικά γεγονότα που συμβαίνουν 
στην περιφέρεια του Δήμου (γεννήσεις, γάμοι, θάνατοι) 
καθώς και κάθε μεταγενέστερο γεγονός που συνδέεται 
με αυτά (π.χ. βαπτίσεις, διαζύγια, ονοματοθεσία, μεταβο¬ 
λή θρησκεύματος κ.λ.π.), σύμφωνα με τις ισχύουσες θε¬ 
σμοθετημένες διαδικασίες. 

• Τήρηση αρχείων επισήμων εγγράφων ληξιαρχικών 
γεγονότων. 

• Έκδοση αντιγράφων αποσπασμάτων ληξιαρχικών 
πράξεων ή άλλων θεσμοθετημένων πιστοποιητικών. 

• Περιοδική ενημέρωση των Κρατικών Υπηρεσιών (π.χ. 
ΕΣΥΕ) για τις γεννήσεις, γάμους, θανάτους που συνέβη- 
σαν στην περιφέρεια του Δήμου. 


• Ενημέρωση των αντίστοιχων υπηρεσιών άλλων ΟΤΑ 
για τα ληξιαρχικά γεγονότα που επηρεάζουν τα στοιχεία 
των μητρώων / αρχείων που τηρούνται στα Τμήματα αυτά. 

• Συνεργασία με Ληξιαρχεία άλλων ΟΤΑ σε περιπτώ¬ 
σεις μεταβολών ή προσθήκης ληξιαρχικών πράξεων που 
βρίσκονται καταχωρημένες εκεί. 

• Κατάρτιση ετησίως των μητρώων αρρένων, τήρηση 
των αρχείων αυτών, ενημέρωση και τήρηση αρχείου των 
αποφάσεων των μεταβολών που επέρχονται σε αυτά. 

• Κατάρτιση των στρατολογικών πινάκων και έκδοση 
των απαιτού μενών πιστοποιητικών. 

• Μέριμνα για την έκδοση και δημοσίευση των αποφά¬ 
σεων των στρατιωτικών συμβουλίων. 

• Έκδοση των αναγκαίων πιστοποιητικών για την εισα¬ 
γωγή των ενδιαφερομένων στις διάφορες στρατιωτικές 
σχολές. 

• Σύνταξη και τήρηση των μητρώων διαφόρων απο- 
γραφών στρατολογικού ενδιαφέροντος. 

• Επιμέλεια της εφαρμογής της εκλογικής νομοθεσίας 
και εκτέλεση των καθηκόντων που ανατίθενται στο Δήμο 
από τον εκλογικό νόμο. 

• Τήρηση εκλογικών καταλόγων, ενημέρωση και έκδο¬ 
ση των σχετικών πιστοποιητικών για την έκδοση εκλογι¬ 
κών βιβλιαρίων. 

• Μέριμνα για την τήρηση των θεσμοθετημένων διαδι¬ 
κασιών για την διεξαγωγή των πολιτικών γάμων. 

6.4 Διαχείριση Αγροτικών Θεμάτων 

• Διαχείριση διαδικασιών που σχετίζονται με τον ΟΓΑ, 
με αποζημιώσεις του ΕΛΓΑ και με επιδοτήσεις της Διεύ¬ 
θυνσης Γεωργίας της Ν.Α. (ενημέρωση των αγροτών, 
διεκπεραίωση της αλληλογραφίας, συγκέντρωση των αι¬ 
τήσεων και δηλώσεων κ.λ.π.). 

6.5 Χορήγηση Αδειών Καταστημάτων 

Διοικητική Υποστήριξη των κάτωθι αρμοδιοτήτων του 
Δήμου: 

• Χορήγηση αδειών ίδρυσης και λειτουργίας όλων των 
καταστημάτων και επιχειρήσεων, οι όροι λειτουργίας των 
οποίων καθορίζονται από υγειονομικές διατάξεις. 

• Χορήγηση αδειών μικροπωλητών και η κατασκευή, 
λειτουργία και εκμετάλλευση περιπτέρων και κυλικείων 
εντός κοινοχρήστων χώρων. 

• Χορήγηση των αδειών εγκατάστασης και λειτουργίας 
θεάτρων, κινηματογράφων και παρεμφερών επιχειρήσε¬ 
ων, που προβλέπονται από τους α.ν. 445/1937 και 
446/1937. 

• Χορήγηση των αδειών λειτουργίας μουσικής σε δη¬ 
μόσια κέντρα, που προβλέπονται από αστυνομικές διατά¬ 
ξεις και χορηγούνται σύμφωνα με την Α5/3010/85 υγειο¬ 
νομική διάταξη. 

• Χορήγηση των αδειών εγκατάστασης και λειτουργίας 
ψυχαγωγικών παιχνιδιών, που προβλέπονται από αστυνο¬ 
μικές διατάξεις και δεν υπάγονται στις διατάξεις του 
ν.2000/1991 

• Επιβολή διοικητικών κυρώσεων σε παραβάτες των 
όρων λειτουργίας των καταστημάτων (προσωρινή ή ορι¬ 
στική ανάκληση άδειας ή σφράγιση σύμφωνα με τις ισχύ- 
ουσες διατάξεις). 

• Τήρηση αρχείου των αδειών καταστημάτων υγειονο¬ 
μικού ενδιαφέροντος. 

6.6 Λειτουργίες Διαχείρισης Θεμάτων Παιδείας - Αθλη¬ 
τισμού 

Α. Διαχείριση θεμάτων Δημοτικής Επιτροπής Παιδείας 
και Σχολικών Επιτροπών 

• Μέριμνα για τη συγκρότηση και τη λειτουργία των 
σχολικών επιτροπών όλων των σχολείων Α/θμιας και 
Β/μιας Εκπαίδευσης και της Δημοτικής Επιτροπής Παι¬ 
δείας. 

• Διοικητική υποστήριξη της Δημοτικής Επιτροπής Παι¬ 
δείας. 

• Συνεργασία με την Τεχνική υπηρεσία για την κατα¬ 
γραφή των στεγαστικών αναγκών των σχολείων, για 
απαλλοτριώσεις χώρων για ανέγερση νέων διδακτηρίων 
και τη διεκπεραίωση κτιριακών θεμάτων που έχουν σχέση 
με συντηρήσεις, ανεγέρσεις, προσθήκες αιθουσών, επε¬ 
κτάσεις χώρων στα υπάρχοντα σχολεία, αγορές οικοπέ¬ 
δων νέων σχολικών μονάδων. 

• Καταγραφή καταστάσεων κατανομής λειτουργικών 
δαπανών και ενημέρωση των σχολείων για την παραλαβή 
των χρημάτων. 

Β. Αθλητισμός 

• Καταγραφή αθλητικών αναγκών σε συνεργασία με 
τους φορείς και τους ειδικούς επιστήμονες. 

• Καταγραφή και αξιολόγηση των υπαρχόντων αθλητι¬ 
κών χώρων - εγκαταστάσεων μέριμνα για την καλή λει¬ 
τουργία καιτη βελτίωση της αθλητικής υποδομής (χώροι, 
γυμναστές, όργανα). 

• Οργάνωση λειτουργία προγραμμάτων Μαζικού 
Αθλητισμού. 

• Επικοινωνία με ομοσπονδίες, ομίλους και γενικότερα 
με φορείς που σχετίζονται με τον αθλητισμό 

• Διοργάνωση αθλητικών συναντήσεων. 

6.7 Λειτουργία Διοικητικής υποστήριξης Νομικών Προ¬ 
σώπων. 

Εκτέλεση των λειτουργιών διοικητικής υποστήριξης 
(τήρηση αρχείων, γραμματειακή υποστήριξη, πρακτικά, 
ενημέρωση Δημάρχου καιΔημ. Συμβουλίου κ.λ.π.) που εί¬ 
ναι αναγκαίες για τη λειτουργία των ΝΠΔΔ του Δήμου. Συ¬ 
νεργασία με τις διοικήσεις και τις υπηρεσίες των ΝΠΔΔ 
και το Οικονομικό Τμήμα για θέματα οικονομικής διαχεί¬ 
ρισης των ΝΠΔΔ. 

Άρθρο 6β 

ΑΡΜΟΔΙΟΤΗΤΕΣ ΤΜΗΜΑΤΟΣ 
ΟΙΚΟΝΟΜΙΚΩΝ ΥΠΗΡΕΣΙΩΝ 

6.8 Λειτουργίες Οικονομικών Υπηρεσιών. 

Α. Προϋπολογισμοί - Απολογισμοί - Οικονομική παρα¬ 
κολούθηση. 

• Συγκέντρωση στοιχείων, διερεύνηση αναγκών και κα¬ 
τάρτιση των μεσοπρόθεσμων και ετησίων προϋπολογι¬ 
σμών δαπανών λειτου ργίας των υπη ρεσιών του Δή μο υ και 
των αντίστοιχων προϋπολογισμών εσόδων του Δήμου. 

• Παρακολούθηση της εξέλιξης των προηγούμενων 
προϋπολογισμών και τήρηση των σχετικών διαδικασιών 
και αρχείων. Εξαγωγή των αποκλίσεων μεταξύ προϋπο- 
λογισθέντων και απολογιστικών μεγεθών. Ερμηνεία των 
αποκλίσεων και εισήγηση διορθωτικών ενεργειών. 

• Σύνταξη των ετήσιων οικονομικών απολογισμών του 
Δήμου σε συνεργασία με το Ταμείο. 

• Συνεργασία με τις άλλες διοικητικές ενότητες για την 
τήρηση διαδικασιών αμφίδρομης ενημέρωσης και ροής 
των οικονομικών πληροφοριών που σχετίζονται με την 
εκτέλεση του προϋπολογισμού της κάθε Διοικητικής ενό¬ 
τητας και με τις αναθεωρήσεις του. 

• Σύνταξη και υποβολή στα πολιτικά όργανα, στο Συμ¬ 
βούλιο Συντονισμού Υπηρεσιών και στην Υπηρεσία Προ¬ 
γραμματισμού, περιοδικών οικονομικών απολογιστικών 
στοιχείων σύμφωνα με το σύστημα οικονομικής πληρο¬ 
φόρησης που εφαρμόζει ο Δήμος. 

• Τήρηση των βιβλίων και αρχείων του λογιστικού συ¬ 
στήματος των ΟΤΑ όπως εκάστοτε ισχύει. 

• Τήρηση του νέου διπλογραφικού λογιστικού συστή¬ 
ματος των ΟΤΑ από της εφαρμογής του. 

• Τήρηση μητρώου παγίων. 

• Σύνταξη οικονομικών καταστάσεων. 

Β. Διαχείριση Εσόδων. 


• Συγκέντρωση στοιχείων για την εξακρίβωση των υπό¬ 
χρεων και του ύψους των χρηματικών υποχρεώσεων 
προς το Δήμο των φυσικών προσώπων ή των κάθε είδους 
επιχειρήσεων της περιοχής, για φόρους, εισφορές, τέλη, 
δικαιώματα που περιοδικά πρέπει να καταβάλλονται στο 
Δήμο με βάση τις ισχύουσες κάθε φορά διατάξεις της νο¬ 
μοθεσίας. 

• Έλεγχος της ακρίβειας των μεγεθών με βάση τα 
οποία υπολογίζονται το ύψος ανά υπόχρεο των προηγου¬ 
μένων φόρων, εισφορών, τελών, δικαιωμάτων κ.λ.π. 

• Δημιουργία και τήρηση αρχείων υπόχρεων για την κα¬ 
ταβολή των επιμέρους ποσών που αποτελούν τακτικά 
έσοδα του Δήμου. 

• Επεξεργασία στοιχείων και περιοδικοί υπολογισμοί 
του ύψους των οφειλομένων ποσών κατά κατηγορία προ¬ 
σόδου και υπόχρεο. 

• Κατάρτιση βεβαιωτικών καταλόγων υπόχρεων και 
αντιστοίχων οφειλομένων ποσών κατά κατηγορία προσό¬ 
δου. 

• Μέριμνα για την ενημέρωση των υπόχρεων για την κα¬ 
ταβολή των προηγουμένων οφειλομένων ποσών και μέρι¬ 
μνα για την τήρηση των διαδικασιών που ισχύουν για τις 
προσφυγές των υπόχρεων όταν αμφισβητούν το ύψος 
των οφειλομένων ποσών. 

• Οριστικοποίηση των βεβαιωτικών καταλόγων μετά 
την ολοκλήρωση των διαδικασιών των τυχόν προσφυγών 
για την εκτέλεση των αντίστοιχων εισπράξεων. 

• Τήρηση των αντιστοίχων διαδικασιών και έκδοση βε¬ 
βαιώσεων / αδειών που σχετίζονται με την είσπραξη δια¬ 
φόρων τελών, δικαιωμάτων ή εισφορών. 

• Τήρηση όλων των οικονομικών δοσοληψιών που σχε¬ 
τίζονται με τη λειτουργία των νεκροταφείων, την ύδρευση 
κ.λ.π. 

Γ. Δημοτική Περιουσία - Κληροδοτήματα 

• Τήρηση αρχείου της δημοτικής ακίνητης περιουσίας. 

• Μέριμνα για την αξιοποίηση / εκμετάλλευση της δη¬ 
μοτικής ακίνητης περιουσίας (μισθώσεις, κατάρτιση σχε¬ 
τικών συμβάσεων κ.λ.π.). 

• Τήρηση αρχείου κληροδοτημάτων προς το Δήμο και 
μέριμνα για την αξιοποίησή τους. 

• Τήρηση διαδικασιών που σχετίζονται με τις δωρεές 
προς το Δήμο. 

Δ. Διαχείριση Δαπανών - Προμήθειες 

• Παραλαβή των κάθε φύσης παραστατικών που απαι¬ 
τούνται κατά περίπτωση για την πληρωμή των οφειλών 
του Δήμου στους αντίστοιχους δικαιούχους. 

• Έλεγχος των προηγουμένων παραστατικών, έλεγχος 
της επάρκειας της αντίστοιχης πίστωσης του Προϋπολο¬ 
γισμού του Δήμου και έκδοση χρηματικών ενταλμάτων 
πληρωμής. Αποστολή των ενταλμάτων στο Ταμείο για τη 
διενέργεια των πληρωμών. 

• Οικονομική διαχείριση και λογιστική παρακολούθηση 
των προγραμμάτων της Ευρωπαϊκής Ένωσης που συμ¬ 
μετέχει ο Δήμος. 

• Τήρηση αρχείων κάθε είδους παραστατικών και αντί¬ 
στοιχων δικαιολογητικών που χρησιμοποιούνται για την 
ενημέρωση του λογιστικού συστήματος του Δήμου. Πα¬ 
ροχή κάθε είδους στοιχείωνπου ζητούνται από Δημόσιες/ 
ελεγκτικές υπηρεσίες σύμφωνα με τις διαδικασίες που 
ισχύουν εκάστοτε. 

• Μέριμνα γιατη σύνταξη τεχνικώνπροδιαγραφώνγιατην 
προμήθεια μηχανημάτων, τεχνικού εξοπλισμού ή υλικών για 
τις ανάγκες του Δήμου, και συμμετοχή στις αντίστοιχες 
επιτροπές αξιολόγησης προσφορών και παραλαβής. 

• Διαχείριση διαδικασιών προμηθειών του Δήμου (σύ¬ 
σταση επιτροπών, διακηρύξεις, διαγωνισμοί, παραλαβή 
προσφορών, παραγγελίες κ.λ.π.) 

• Τήρηση αρχείου παγίων κινητών περιουσιακών στοι¬ 
χείων του Δήμου. 

• Φροντίδα για την αποθήκευση των παγίων ή αναλώσι¬ 
μων υλικών και τήρηση διαδικασιών παράδοσης και πα¬ 
ραλαβής. 

Ε. Θέματα Προσωπικού - Μισθοδοσίας 

• Φροντίδα για τη συγκέντρωση των διατάξεων της νο¬ 
μοθεσίας και την κανονική εφαρμογή των γενικών ρυθμί¬ 
σεων της Πολιτείας στα θέματα του προσωπικού, οποι¬ 
οσδήποτε σχέσης εργασίας, του Δήμου. 

• Διαχείριση των διαδικασιών που αφορούν την πρό¬ 
σληψη, απόλυση, προαγωγή, παραίτηση, τοποθέτηση, 
μετακίνηση, απόσπαση, μετάταξη κ.λ.π. του προσωπικού 
του Δήμου με οποιαδήποτε σχέση εργασίας, σύμφωνα με 
τις εκάστοτε ισχύουσες διατάξεις. 

• Διαχείριση των διαδικασιών ελέγχου παρουσίας, πα¬ 
ροχής αδειών, αξιολόγησης και άσκησης πειθαρχικού δι¬ 
καίου στο προσωπικό του Δήμου, με οποιαδήποτε σχέση 
εργασίας, σύμφωνα με τις εκάστοτε ισχύουσες διατάξεις. 

• Τήρηση των μητρώων και φακέλων του προσωπικού 
του Δήμου, με οποιαδήποτε εργασιακή σχέση, με τη συ¬ 
γκέντρωση και καταγραφή των κάθε είδους μεταβολών 
της οικογενειακής, υπηρεσιακής και ατομικής κατάστασης 
(προσόντα, οικογενειακή κατάσταση, υπηρεσιακή εξέλιξη, 
απόδοση, αμοιβές,ποινές,άδειες, απουσίες κ.λ.π.) 

• Τήρηση των διαδικασιών συγκέντρωσης, καταγρα¬ 
φής των πληροφοριών που έχουν σχέση με τον καθορι¬ 
σμό των κάθε φύσης αμοιβών και παροχών προς το προ¬ 
σωπικό οποιοσδήποτε εργασιακής σχέσης του Δήμου. 

• Παροχή κάθε είδους πληροφοριών, προφορικών ή 
γραπτών (πιστοποιητικά, βεβαιώσεις κ.λ.π.) προς το προ¬ 
σωπικό του Δήμου που αφορούν την υπηρεσιακή του κα¬ 
τάσταση. 

• Παρακολούθηση της εφαρμογής και των μεταβολών 
της οργανωτικής δομής και στελέχωσης των υπηρεσιών 
του Δήμου. Παρακολούθηση της κατανομής των θέσεων 
εργασίας στις επιμέρους υπηρεσίες του Δήμου. 

• Συγκέντρωση στοιχείων μεταβολών του προσωπικού 
ή αντίστοιχων καταβληθέντων παροχών ή καταλογισθέ- 
ντων ποσών προς το προσωπικό του Δήμου, με οποιαδή¬ 
ποτε εργασιακή σχέση, που αντιστοιχούν και έχουν επί¬ 
δραση στην καταβολή των αμοιβών τους. 

• Ενημέρωση των μηχανογραφικών αρχείων του προ¬ 
σωπικού με τα προηγούμενα στοιχεία και την εξαγωγή 
των περιοδικών μισθολογικών καταστάσεων ή γενικά των 
καταστάσεων πληρωμής κάθε είδους αμοιβής προς το 
προσωπικό του Δήμου. 

• Έλεγχος των προηγούμενων καταστάσεων και έγκαι¬ 
ρη διαβίβαση ενός αντίγραφου στο Ταμείο για πληρωμές. 

• Τήρηση αρχείου καταβληθέντων αμοιβών στο προ¬ 
σωπικό του Δήμου και έκδοση των αντίστοιχων βεβαιώ¬ 
σεων αποδοχών. 

ΣΤ. Διαχείριση Ταμείου 

• Διαμόρφωση και παρακολούθηση των ταμειακών 
προγραμμάτων του Δήμου με τη συνεχή παρακολούθηση 
των υποχρεώσεων και των αναμενόμενων εισπράξεων. 

• Παραλαβή των Χρηματικών Ενταλμάτων πληρωμών 
και διενέργεια των πληρωμών προς τους δικαιούχους με¬ 
τά από έλεγχο των τυχόν επιπρόσθετων δικαιολογητικών 
που ορίζει ο νόμος ότι πρέπει να προσκομίζουν οι δικαι¬ 
ούχοι (π.χ. φορολογική ενημερότητα στην περίπτωση των 
Εταιρειών). 

• Καταγραφή των διενεργούμενων πληρωμών σύμφω¬ 
να με τις ισχύουσες διαδικασίες. 

• Μέριμνα για την απόδοση των κάθε φύσης κρατήσε¬ 
ων υπέρ τρίτων που αντιστοιχούν στα επιμέρους εντάλ¬ 
ματα πληρωμής. 


• Διενέργεια εισπράξεων αντίστοιχων οφειλών προς το 
Δήμο. Έκδοση αντίστοιχων γραμματίων εισπράξεως και 
σχετική ενημέρωση του περιοδικού αρχείου οφειλετών 
κατά οφειλέτη. 

• Παρακολούθηση της πραγματοποίησης των υποχρε¬ 
ώσεων των οφειλετών προς το Δήμο και ενημέρωση του 
Λογιστηρίου για τις καθυστερούμενες οφειλές. 

• Κατάρτιση των περιοδικών καταστάσεων προς πλη¬ 
ρωμή και πληρωθέντων εξόδων. 

• Παραλαβή των βεβαιωτικών καταλόγων των υπόχρε¬ 
ων και των αντίστοιχων οφειλομένων στο Δήμο ποσών κα¬ 
τά κατηγορία προσόδου. Έκδοση και μέριμνα για την κοι¬ 
νοποίηση ατομικών ή ειδικών προσκλήσεων προς τους 
οφειλέτες του Δήμου. 

• Αρχική ενημέρωση περιοδικού αρχείου οφειλετών 
κατά οφειλέτη όπου αναγράφονται τα οφειλόμενα ποσά 
ανά κατηγορία προσόδου. 

• Τήρηση των διαδικασιών, αρχείων και γενικά λογα- 
ριασμώντου λογιστικού συστήματος του Δήμου που αφο¬ 
ρούν τα εισπρακτέα και τα πραγματοποιηθέντα έσοδα 
του Δήμου, σύμφωνα με τις ισχύουσες διαδικασίες. 

• Κατάρτιση των περιοδικών καταστάσεων εισπραχθέ- 
ντων και εισπρακτέων εσόδων. 

• Τήρηση φυσικού ταμείου στα γραφεία του Δήμου. 
Διενέργεια χρηματικών δοσοληψιών με τις Τράπεζες. 

• Τήρηση αρχείων κάθε είδους παραστατικών και αντί¬ 
στοιχων δικαιολογητικών που χρησιμοποιούνται για την 
ενημέρωση του λογιστικού συστήματος του Δήμου. Πα¬ 
ροχή κάθε είδους στοιχείων που ζητούνται από Δημόσιες/ 
Ελεγκτικές υπηρεσίες σύμφωνα με τις διαδικασίες που 
ισχύουν εκάστοτε. 

6.9 Λειτουργίες ειδικής υπηρεσίας (δημοτική αστυνομία) 

• Έλεγχος της εφαρμογής των κανονιστικών αποφά¬ 
σεων που εκδίδει το Δημοτικό Συμβούλιο. 

• Έλεγχος της τήρησης των διατάξεων που αφορούν 
στην καθαριότητα, την κυκλοφορία και στάθμευση των 
οχημάτων, την οικοδόμηση, την ύδρευση, την αποχέτευ¬ 
ση, την ηχορύπανση και την προστασία του περιβάλλο¬ 
ντος. 

• Έλεγχος της τήρησης των διατάξεων που αφορούν 
στην λειτουργία των πάσης φύσεως επιτηδευμάτων και 
επαγγελμάτων. 

• Έλεγχος της λειτουργίας των εμποροπανηγύρεων, 
των λαϊκών αγορών και των δημοτικών αγορών. 

• Έλεγχοςτηςτήρησηςτων διατάξεωντων σχετικών με 
την χορήγηση αδειών ίδρυσης και λειτουργίας καταστη¬ 
μάτων. 

• Έλεγχος τηςτήρησηςτων διατάξεωντων σχετικών με 
τις διαφημίσεις. 

• Παρακολούθηση και υποβοήθηση της κυκλοφορίας 
των τροχοφόρων στην περιφέρεια του Δήμου με την απο¬ 
τροπή γεγονότωνπου εμποδίζουντην κανονική κίνησήτους 
(έλεγχος κυκλοφορίας, παρανόμου παρκαρίσματος κ.λ.π.). 

• Μέριμνα για την κανονική χρήση των κοινοχρήστων 
χώρων στην περιφέρεια του Δήμου (πεζοδρόμια, πάρκα 
κ.λ.π.). 

• Εντοπισμός και έλεγχος της αυθαίρετης δόμησης και 
τη σχετική ενημέρωση της Υπηρεσίας έκδοσης αδειών 
για την από κοινού νόμιμη δράση. 

• Η εφαρμογή διατάξεων για την κοινή ησυχία, την κα¬ 
θαριότητα και αισθητική των πόλεων, ευκοσμία και ευτα¬ 
ξία (Αστ. διατάξεις 6/1996 ΦΕΚ 1028 Β’ και 3/1996 ΦΕΚ 15 
Β’, άρθρο 17 της Υγειονομικής Διάταξης Υ1 β/2000/1995 
και άρθρο 417 Π.Κ. ΦΕΚ 343 Β’). 

• Ο έλεγχος της τήρησης των διατάξεων που αφορούν 
τη λειτουργία των καταστημάτων και επιχειρήσεων υγειο¬ 
νομικού ενδιαφέροντος, θεάτρων, κινηματογράφων, ψυ- 

χαγωγικών παιδειών, εκμίσθωσης μοτοποδηλάτων (α.ν. 
2520/1940 ΦΕΚ 273 Α', ν.2323/1995 ΦΕΚ 145 Α', 
π.δ. 180/1979 ΦΕΚ 175 Α' όπως ισχύει, Υγειονομικές και 
Αστυνομικές Διατάξεις). 

• Ο έλεγχος στάθμευσης αυτοκινήτων (άρθρο 34 
ν.2094/1992 Κ.Ο.Κ. ΦΕΚ 182 Α'). 

• Ο έλεγχος σήμανσης των εργασιών που εκτελούνται 
στις οδούς (άρθρο 9 ν.2094/1992 ΦΕΚ 182 Α'). 

• Η ρύθμιση κυκλοφορίας με υποδείξεις και σήματα 
τροχονόμων (άρθρο 3 ν.2094/1992 ΦΕΚ 182 Α'). 

• Ο έλεγχος εκπομπών ρύπων, θορύβων κ.λ.π. από 
οχήματα (άρθρο Ιδπαρ.Ι ν.2094/1992 ΦΕΚ 182Α'). 

• Ο έλεγχος τήρησης υποχρεώσεων αυτών που εκτε- 
λούν έργα και εναποθέτουν υλικά και εργαλεία στις 
οδούς στο δημοτικό ή κοινοτικό δίκτυο (άρθρο 47 
ν.2094/1992 ΦΕΚ 182 Α'). 

• Η εφαρμογή Γενικού Οικοδομικού Κανονισμού και 
των διατάξεων για τις επικίνδυνες οικοδομές 
(ν. 1577/1985 ΦΕΚ 210 Α', ν.651/1977 ΦΕΚ 207 Α', 
ν. 1647/1986 ΦΕΚ 141 Α' και π.δ. της 13.4.1929 ΦΕΚ 153 Α'). 

• Η επίβλεψη εφαρμογής διακοπής εργασιών λόγω έλ¬ 
λειψης μέτρων ασφαλείας και υγιεινής (άρθρο 116 π.δ. 
1073/1981 ΦΕΚ 260 Α'). 

• Ο έλεγχος του ωραρίου λειτουργίας κέντρων διασκέ¬ 
δασης και συναφών καταστημάτων, καθώς και εμπορικών 
καταστημάτων (άρθρα 23,24 και 46 ν.2224/1994 ΦΕΚ 112 
Α', άρθρο 8 ν.2207/1994 ΦΕΚ 65 Α', άρθρο 14 παρ.2 
ν.2194/1994 ΦΕΚ 34 Α' και ΚΥΑ 1011/22/19-ιβ/1994 ΦΕΚ 
724 Β', όπως τροποποιήθηκε με την ΚΥΑ 1011/22/19κθ/ 
1995 ΦΕΚ 1055 Β'). 

• Η αφαίρεση άδειας οικοδομής για ασφαλιστικές ει¬ 
σφορές (άρθρο 41 παρ.2 Κανονισμού Ασφάλισης ΙΚΑ 
816/Β-65, όπως αντικαταστάθηκε με την παρ.3 ΑΥΚΥ 
Φ21 12 1 /1473/1972 ΦΕΚ 324 Β'). 

• Η επιθεώρηση αμαξωμάτων κοντινών ως προς την εμ¬ 
φάνισή τους (απόφαση Υπουργού Εμπορίου ΚΙ 2113/ 
1995 ΦΕΚ 786 Β'ΦΕΚ 786 Β'). 

• Ο έλεγχος επιχειρήσεωντουριστικού ενδιαφέροντος, 
σχετικά με την εφαρμογή της τουριστικής νομοθεσίας 
(βεβαίωση παραβάσεων, εκτέλεση διοικητικών κυρώσεων 
κ.λ.π.), (ν.393/1976 ΦΕΚ 199 Α', ν.2160/1993 ΦΕΚ 118 Α'). 

• Η προστασία σπηλαίων (απόφαση ΥΠ.Π.Ε. 34593/ 
1983 ΦΕΚ 3988 Β' σε συνδυασμό με ΚΥΑΓΝΟΣ/57263/ 
1994 ΦΕΚ894 Β'). 

• Ο έλεγχος της τήρησης των διατάξεων που αφορούν 
την αλιεία στα εσωτερικά ύδατα (λιμνοθάλασσες, λίμνες, 
ιχθυοτροφεία, ποταμοί), (β.δ.666/1966 ΦΕΚ 160 Α', 
ν.δ.420/1970 ΦΕΚ 27 Α', ν.2040/1992 ΦΕΚ 70 Α' και άρθρο 
8 ν.2332/1995 ΦΕΚ 181 Α'). 

• Η εφαρμογή των διατάξεων που αφορούν τους χώ¬ 
ρους εγκατάστασης πλανόδιων νομάδων (Υγειονομική 
Διάταξη Α5/696/1983 ΦΕΚ 24 

• Εκτέλεση οποιοσδήποτε νέας αρμοδιότητας ανατίθε¬ 
ται με νομοθετική ρύθμιση στις υπηρεσίες της δημοτικής 
αστυνομίας. 

Άρθρο 14 

ΤΑΚΤΙΚΕΣ ΟΡΓΑΝΙΚΕΣ ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ 
ΔΗΜΟΣΙΟΥ ΔΙΚΑΙΟΥ 

Οι θέσειςτων κατηγοριών ΠΕ, ΤΕ καιΔΕ κατατάσσονται 
στους βαθμούς Δ (εισαγωγικός), Γ, Β και Α (καταληκτι¬ 
κός). 

Οι θέσεις της κατηγορίας ΥΕ κατατάσσονται στους 
βαθμούς Ε (εισαγωγικός), Δ, Γ και Β (καταληκτικός). 

Τα προσόντα διορισμού του προσωπικού στις οργανι¬ 
κές θέσεις περιγράφονται στο π.δ. 37 α/1987 και το π.δ. 
22/1990. 


Οι θέσεις που προβλέπονται ανά κατηγορία και κλάδο 
είναι οι εξής: 

ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ 


Κλάδος 

Θέσεις 

ΠΕΙ 

Διοικητικού -Οικονομικού 

1 (Μία) 

ΠΕΙ 

Οικονομικού - Λογιστού 

1 (Μία) 

ΠΕ3 

Πολιτικών - Μηχανικών 

1 (μία) 

ΠΕ5 

Μηχανολόγων Ηλεκτρολόγων 



Μηχανικών 

1 (μία) 

ΠΕ9 

Γ εωπόνων 

1 (μία) 


ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 


Κλάδος 


Θέσεις 

ΤΕ17 

Διοικητικών - Λογιστών 

1 (μία) 

ΤΕ3 

Τεχνολόγος Πολιτικός Μηχανικός 

1 (μία) 

ΤΕ13 

Τεχνολόγος Γεωπονίας 

1 (μία) 


ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 


Κλάδος 


Θέσεις 

ΔΕΙ 

Διοικητικών 

10 (δέκα) 

ΔΕ23 

Ειδικού Προσωπικού 

4 (τέσσερις) 

ΔΕ24 

Ηλεκτρολόγων 

1 (μία) 

ΔΕ28 

Χειριστών Μηχανημάτων 

1 (μία) 

ΔΕ29 

Οδηγών Αυτοκινήτων 

3 (τρεις) 

ΔΕ30 

Τεχνιτών (υδραυλικός) 

1 (μία) 

ΔΕ38 

Χειριστών Η/Υ 

2 (δύο) 

ΔΕ12 

Δασοφυλάκων 

1 (μία) 


ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 


Κλάδος 


Θέσεις 

ΥΕ1 

Κλητήρων - Θυρωρών 

Γενικών Καθηκόντων 

1 (μία) 

ΥΕ16 

Προσωπικού Καθαριότητας 
(οδοκαθαριςτές) 

2 (δύο) 

ΥΕ16 

Προσωπικό καθαριότητας 
(υδρονομείς - εργάτες 
γενικών καθηκόντων) 

4 (τέσσερις) 


Άρθρο 16 

ΘΕΣΕΙΣ ΠΡΟΪΣΤΑΜΕΝΩΝ 

1. Στη Διεύθυνση Διοικητικών - Οικονομικών - Τεχνικών 
Υπηρεσιών και Περιβάλλοντος προΐσταται υπάλληλος 
του Κλάδου ΠΕΙ, ΤΕ17 και ΔΕΙ. 

2. Στο Τμήμα Διοικητικών Υπηρεσιών προΐσταται μόνι¬ 
μος υπάλληλος του κλάδου ΠΕΙ, ελλείψει αυτού του κλά- 
δουΤΕ17 και ελλείψει αυτού του κλάδου ΔΕΙ. 

3. Στο Τμήμα Οικονομικών Υπηρεσιών προΐσταται μόνι¬ 
μος υπάλληλος του κλάδου ΠΕΙ, ελλείψει αυτού του κλά- 
δουΤΕ17 και ελλείψει αυτού του κλάδου ΔΕΙ ηΔΕ38. 

4. Στο Τμήμα Τεχνικών Υπηρεσιών & Περιβάλλοντος 
προΐσταται μόνιμος υπάλληλος του κλάδου ΠΕ3, ΠΕ5 ελ¬ 
λείψει αυτού του κλάδου ΤΕ3 και ελλείψει αυτού του κλά¬ 
δου ΔΕ38. 

- Ως προϊστάμενοι των διοικητικών ενοτήτων επιλέγο¬ 
νται υπάλληλοι με το βαθμό Α'. Αν δεν υπάρχουν η δεν 
επαρκούν επιλέγονται υπάλληλοι Β' βαθμού οι οποίοι 
έχουν συμπληρώσει κατά κατηγορία ελάχιστο χρόνο υπη¬ 
ρεσίας στο Β' βαθμό πέντε (5) έτη προκειμένου για την κα¬ 
τηγορία ΠΕ, έξη (6) έτη για την κατηγορία ΤΕ, και οκτώ (8) 
έτη για την κατηγορία ΔΕ. Αν δεν υπάρχουν υπάλληλοι με 
τις ανωτέρω προϋποθέσεις επιλέγονται υπάλληλοι Β' 
βαθμού με λιγότερο έτη προϋπηρεσίας. 

- Τον προϊστάμενο Διεύθυνσης που απουσιάζει ή κω¬ 
λύεται αναπληρώνει στα καθήκοντάτου ο προϊστάμενος 
του τμήματος Διοικητικών Υπηρεσιών. 








14556 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


- Τον προϊστάμενο Τμήματος που απουσιάζει ή κωλύε¬ 
ται αναπληρώνει στα καθήκοντα του ο ανώτερος κατά 
βαθμό υπάλληλος και ο αρχαιότερος, που υπηρετεί στην 
ίδια οργανωτική μονάδα και εφόσον ο κλάδος στον οποίο 
ανήκει προορίζεται για κατάληψη θέσεων προϊσταμένων. 

Από την τροποποίηση του ανωτέρω Οργανισμού Εσω¬ 
τερικής Υπηρεσίας του Δήμου Βισαλτίας καμιά δαπάνη 
επιπλέον δεν δημιουργείται αφού ο αριθμός θέσεων πα¬ 
ραμένουν ανά κατηγορία εκπαίδευσης παραμένουν ίδιες. 

Κατά τα λοιπά ισχύουν οι αριθμ. 5780/29.4.1999 και 
7244/15.5.2001 αποφάσεις μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 7 Ιουλίου 2005 

Με εντολή Γενικού Γραμματέα Περιφέρειας 
Η Προϊσταμένη Διεύθυνσης 
ΓΕΩΡΓΙΑ ΠΑΥΛΟΥ 
-♦- 

Αριθμ. οικ.2987 (7) 

Καθιέρωση υπερωριακής εργασίας κατά το έτος 2005 για 
το μόνιμο προσωπικό της Διεύθυνσης Ορυκτού Πλού¬ 
του και Βιομηχανίας την Ν.Α.Α.Α. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 

Έχοντας υπόψη: 

1. Τις διατάξεις του π.δ. 30/1996 «Κώδικας Νομαρχια¬ 
κής Αυτοδιοίκησης». 

2. Τις διατάξεις του άρθρου 15 του ν.2592/1998. 

3. Τις διατάξεις του άρθρου 25 παρ. 7 του ν.2738/1999. 

4. Τις διατάξεις του άρθρου 16 του ν.3205/2003. 

5. Την ανάγκη κάλυψης εκτάκτων υπηρεσιακών ανα¬ 
γκών, και εκκρεμοτήτων που χρήζουντακτοποιήσεως, δι- 
ευθετήσεως και αντιμετωπίσεως (τακτοποίηση βιομηχα¬ 
νικού κ.λ.π. αρχείου, σύνταξη μητρώου επαγγελματικών 
αδειών - ηλεκτρολόγων, μηχανολόγων, υδραυλικών,- 
έλεγχος καταχωρίσεων ανελκυστήρων, πραγματοποίηση 
αυτοψιών και άλλα). 

6. Το γεγονός ότι για την αντιμετώπιση των ανωτέρω 
υπηρεσιακών αναγκών της Δ/νσης Ορυκτού Πλούτου και 
Βιομηχανίας της Ν.Α. Α. Α. απασχολήθηκε και εξακολου¬ 
θεί να απασχολείται πέραν του κανονικού ωραρίου, αριθ¬ 
μός υπαλλήλων της. 

7. Το γεγονός ότι για την ανωτέρω υπερωριακή απα¬ 
σχόληση, έχει προβλεφθεί σχετική πίστωση στον οικονο¬ 
μικό προϋπολογισμό έτους 2005 της Νομαρχιακής Αυτο¬ 
διοίκησης Ανατολικής Αττικής, αποφασίζουμε: 

Εγκρίνουμε την υπερωριακή απογευματινή με αμοιβή 
απασχόληση κατά τις εργάσιμες ημέρες, τριών (3) υπαλ¬ 
λήλων της Διεύθυνσης Ορυκτού Πλούτου και Βιομηχα¬ 
νίας της Νομαρχιακής Αυτοδιοίκησης Ανατολικής Αττι¬ 
κής. 

Καθορίζουμε το σύνολο των ωρών απογευματινής απα¬ 
σχόλησης σε εξακόσιες εβδομήντα δύο (672). 

Η ανωτέρω υπερωριακή εργασία θα παρασχεθεί μέχρι 
5.11.2005. 

Κάλυψη δαπάνης: 

Το ύψος της ανωτέρω προκαλούμενης δαπάνης που 
ανέρχεται στο ποσό τωντριώνχιλιάδωντριακοσίων ΕΥΡΩ 
(3.300 ΕΥΡΩ) για υπερωριακή εργασία θα καλυφθεί από 
πιστώσεις που έχουν προβλεφθεί στον οικονομικό προϋ¬ 
πολογισμό έτους 2005 της Νομαρχιακής Αυτοδιοίκησης 
Ανατολικής Αττικής, σύμφωνα με το 5554/23.8.2004 έγ¬ 
γραφο (Σύνταξη Προϋπολογισμού οικ. έτους 2005) της 
Διεύθυνσης Ορυκτού Πλούτου και Βιομηχανίας και Διεύ¬ 


θυνσης Εμπορίου της Νομαρχιακής Αυτοδιοίκησης Ανα¬ 
τολικής Αττικής και το 9190/24.12.2004 (Προϋπολογι¬ 
σμός Ν.Α.Α.Α. οικ. έτους 2005) έγγραφο της Διεύθυνσης 
Οικονομικών Υπηρεσιών της Ν ,Α.Α.Α.. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 18 Ιουλίου 2005 

Ο Νομάρχης 
ΛΕΩΝΙΔΑΣ ΚΟΥΡΗΣ 

-♦- 

Αριθμ. 10690 (8) 

Υπερωριακή απασχόληση Β' εξαμήνου 2005 για τους υπαλ¬ 
λήλους της Νομαρχιακής Αυτ/σης Καρδίτσας που θα 
ασχοληθούν με τον ποιοτικό και ποσοτικό έλεγχο των 
νωπών και μεταποιημένων γεωργικών προϊόντων. 

Ο ΝΟΜΑΡΧΗΣ ΚΑΡΔΙΤΣΑΣ 
Έχοντας υπόψη: 

α) Τις διατάξεις του άρθρου 35 παρ. 7 του ν.2738/ 
9.9.1999 (ΦΕΚ180Α). 

Η Διαπίστωση αναγκών υπερωριακής απασχόλησης 
προσωπικού που υπηρετεί σας Νομαρχιακές Αυτοδιοική¬ 
σεις γίνεται με απόφαση του οικείου Νομάρχη. 

β) Τις διατάξεις του άρθρου 16 του ν.3205/23.12.2003 
ΦΕΚ.297Τ.Α. σχετικά με την ρύθμιση υπερωριακής εργα¬ 
σίας από 1.1.2004. 

γ) Τις διατάξεις του άρθρου 15 του ν.2592/1998 το 
οποίο αντικαθιστά το άρθρο 18 του ν.2470/1997 «Ανα¬ 
μόρφωση μισθολογίου προσωπικού της Δημόσιας Διοί¬ 
κησης και άλλες συναφείς διατάξεις, και το ν.3205/2003 
άρθρο 16 σχετικά με την υπερωριακή εργασία. 

δ) Τις διατάξεις του άρθρου 10 του ν.2732/30.7.1999 
(Φ.Ε.Κ. 154) σχετικά με την απασχόληση των γεωπόνων 
κατά τις Κυριακές /ημέρες αργίας και νυχτερινές ώρες. 

ε) Την υπ’ αριθ. 280645/5.7.2005 Απόφαση του Γενικού 
Γ ραμματέα του Υπουργείου (Αγροτικής Ανάπτυξης και 
Τροφίμων "περί κατανομής υπερωριών έτους 2005 για 
τους υπαλλήλουςτων Νομαρχιακών Αυτοδιοικήσεων που 
ασχολούνται με τον ποιοτικό και ποσοτικό έλεγχο των νω¬ 
πών και μεταποιημένων Γεωργικών προϊόντων φυτικής 
προέλευσης". 

στ) Την ανάγκη υπερωριακής εργασίας Γεωπόνων της 
Δ/νσης Γεωργικής Ανάπτυξης Καρδίτσας για την καλή 
λειτουργία της. 

ζ) Την υπάρχουσα πίστωση του Κ.Τ.Γ.Κ. και Δασών η 
οποία ανέρχεται σε 8.000,00 ευρώ, αποφασίζουμε: 

Εγκρίνουμε την υπερωριακή απασχόληση απογευματι¬ 
νής εργασίας καθώς και εργασία νυκτερινών, Κυριακών 
και εξαιρέσιμων ημερών για τους Γεωπόνους ποιοτικούς 
ελεγκτές (τακτικοί και επικουρικοί) που θα ασχοληθούν 
με τον ποιοτικό και ποσοτικό έλεγχο των Νωπών και Με¬ 
ταποιημένων Γεωργικών προϊόντων φυτικής προέλευσης 
κατά το Β' εξάμηνο 2005: 

Νωπά και Μεταποιημένα Γεωργικά Προϊόντα 
α) Απογευματινές ώρες εργασίας: 1.100. 
β) Κυριακές, εξαιρέσιμες και Νυκτερινές ώρες εργα¬ 
σίας: 220. 

Μέγιστος αριθμός απασχολουμένων υπαλλήλων κατά 
Μήνα: 8. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρδίτσα, 15 Ιουλίου 2005 
Ο Νομάρχης 

ΒΑΣΙΛΗΣ ΑΝΑΓΝΩΣΤΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




